钦定古今图书集成/明伦汇编/闺媛典/第094卷 > 唐烈妻陈氏
## 钦定古今图书集成/明伦汇编/闺媛典/第094卷 > 唐烈妻陈氏

按《明外史列女传》：“‘陈氏，孝感诸生唐烈妻。崇祯十年，
从夫避难山砦。贼突至，夫与子皆奔散，陈独行山谷
间，砦人曰：‘非唐氏妪乎？事迫矣，可急入保’。陈问：夫与
子至未’？人曰：‘未也’。陈泣曰：‘我茕茕一妇，靡因靡至，诸
君虽怜而生我，我何面目安兹土耶？夫存亡未可知，
依人以生不义，弃夫之难不贞。失贞与义，何以为人？
吾其行也’！”卒不入。少选，贼至，逼去不从，大骂而死。